SCHUBZ România este o iniţiativă a Centrului SCHUBZ Lüneburg şi a Asociaţiei Mioritics. Centrul de Educație SCHUBZ s-a deschis pentru public în octombrie 2016 și își propune să crească interesul și entuziasmul oamenilor pentru natură, de la nivel local la nivel global, precum și capacitatea acestora de a acționa pentru protejarea ei. Aici elevi de diferite vârste, împreună cu profesori și educatori, explorează natura și învață să trăiască sustenabil prin activităţi de Educație pentru Dezvoltare Durabilă (EDD).

Echipa centrului este formată din specialiști în conservarea naturii, protecția mediului și educație. Avem o rețea de colaboratori externi care aduc expertiza lor din domenii diferite - teatru, film, manufactură, pictură, grafică, reconstituire istorică - pentru a îmbogăți experiențele de învățare ale copiilor.

Parteneri care ne susțin și ne inspiră: Primăria Râșnov, Consiliul Județean Brașov, Administrația Parcului Național Piatra Craiului, Fundația Comunitară Brașov, Inspectoratul Școlar Județean Brașov, ProPark Fundația pentru Arii Protejate, Fundația Noi Orizonturi, Fundația Germană pentru Mediu DBU, Rețeaua Centrelor de educație pentru mediu din Saxonia Inferioară.

 • (2016-2019) Am creat și derulat ateliere, tabere, lecții în școli și programe de educație pentru dezvoltare durabilă pentru **20.000 de copii din județul Brașov și din țară**.

 • (2017-2018) Am implicat **400 de profesori și educatori** în ateliere experiențiale despre descoperirea naturii și predarea prin metoda *Flow Learning*.

• (2017) Am tradus și publicat în România cartea *Să împărtășim bucuria naturii pentru toate vârstele* de Joseph Cornell.

 • (2016-2020) Am creat kituri educaționale pentru predare integrată STEM - *Apa*, *Carnivorele mari*, *Laboratorul de energie*, *Înțelepciunea semințelor*, *Conectarea la natură în ariile protejate*.

 • (2016-2019) Am realizat programe de educație pentru a facilita descoperirea elementelor naturii și responsabilitatea față de mediu pe temele *Pădurea*, *Apa*, *Energia verde*, *Grădina*, *Viața plantelor și animalelor*, *Consumul responsabil*, *Reciclarea*.

 • (2010 - 2019) Organizăm **Festivalul Jocmania** - 8 zile de activități pentru copiii din Râșnov, în fiecare an, în prima săptămână din vacanța de vară;

• (2018-2019) Prin cluburile săptămânale de teatru, bandă desenată, pictură, wildlife, fotografie, grădinărit, muzică, am abordat împreună cu copiii din comunitate diverse subiecte desprinse din cele 17 obiective pentru dezvoltare durabilă.